Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 2 Pv 490/12/6613	Žiar nad Hronom, 31.10.2012
EEČ : 2-52-152-2012

U Z N E S E N I E

Trestná vec:	obvinená XXXXX 
Prečin:	Ohrozenie pod vplyvom návykovej látky podľa § 289 odsek 3 písmeno b Trestného zákona a iné

Rozhodol: 	prokurátor Okresnej prokuratúry Žiar nad Hronom
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Dňa 02.09.2012 v čase asi o 03.35 h viedla za stavu 0,56 mg/l alkoholu v dychu osobné motorové vozidlo zn. VW Vento, ev. č. XXXXX po Ulici Dolnej v Banskej Štiavnici v smere z centra mesta na Ulicu Križovatka a to aj napriek tomu, že jej bol rozhodnutím Okresného dopravného inšpektorátu XXXXX, č. ORP-DI-BS-S-31/2011 zo dňa 30.05.2011 uložený zákaz viesť motorové vozidlá na dobu 40 mesiacov odo dňa právoplatnosti rozhodnutia, t. j. od 30.05.2011, nakoľko bola uznaná vinnou za priestupok na úseku dopravy, pretože okrem iného viedla dňa 03.04.2011 vozidlo pod vplyvom alkoholu. 
lebo je trestné stíhanie neprípustné podľa § 9 odsek 1 písmeno d
Odôvodnenie:
	Uznesením povereného príslušníka PZ, Okresného dopravného inšpektorátu Žiar nad Hronom ČVS:ORP-66/DI-ZH-2012 zo dňa 02.09.2012 bolo začaté trestné stíhanie a súčasne vznesené obvinenie XXXXX, nar. XXXXX, bytom XXXXX za prečin ohrozenia pod vplyvom návykovej látky podľa § 289 ods. 3 písm. b) Trestného zákona a prečinu marenia výkonu úradného rozhodnutia podľa § 348 ods. 1 písm. d) Trestného zákona na tom skutkovom základe, že dňa 02.09.2012 v čase asi o 03.35 h viedla za stavu 0,56 mg/l alkoholu v dychu osobné motorové vozidlo zn. VW Vento, ev. č. XXXXX po Ulici Dolnej v Banskej Štiavnici v smere z centra mesta na Ulicu Križovatka a to aj napriek tomu, že jej bol rozhodnutím Okresného dopravného inšpektorátu XXXXX, č. ORP-DI-BS-S-31/2011 zo dňa 30.05.2011 uložený zákaz viesť motorové vozidlá na dobu 40 mesiacov odo dňa právoplatnosti rozhodnutia, t. j. od 30.05.2011, nakoľko bola uznaná vinnou za priestupok na úseku dopravy, pretože okrem iného viedla dňa 03.04.2011 vozidlo pod vplyvom alkoholu. 

	Z dôkazov zabezpečených v prípravnom konaní jednoznačne vyplýva dôvodné podozrenie, že sa obv. XXXXX dopustila konania, ktoré je jej kladené za vinu a toto napĺňa všetky zákonné znaky prečinu ohrozenia pod vplyvom návykovej látky podľa § 289 ods. 3 písm. b) Trestného zákona a prečinu marenia výkonu úradného rozhodnutia podľa § 348 ods. 1 písm. d) Trestného zákona.

	Poverený príslušník PZ, Okresného dopravného inšpektorátu Žiar nad Hronom zabezpečil do spisového materiálu list o prehliadke mŕtveho a úmrtný list, z ktorých je zrejmé, že obvinená XXXXX, rod. XXXXX dňa 13.09.2012 zomrela. 

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. Podľa § 9 ods. 1 písm. d) Trestného poriadku, trestné stíhanie nemožno začať a ak už bolo začaté nemožno v ňom pokračovať a musí byť zastavené proti tomu, kto zomrel. 

	Vzhľadom na hore uvedené ustanovenie Trestného poriadku a skutočnosť, že obvinená XXXXX dňa 13.09.2012 zomrela som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je možné podať sťažnosť do 3 dní odo dňa oznámenia prostredníctvom tunajšej prokuratúry Krajskej prokuratúre v Banskej Bystrici.
Sťažnosť má odkladný účinok.

JUDr. Slavomír Višňovský
prokurátor